Številka: 3505-6/2013

Datum: 5. 1. 2017

**MESTNEMU SVETU**

**MESTNE OBČINE PTUJ**

**ZADEVA:** **Predlog** S**tališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora LV20 Ptuj – Nova vas južno od meniških gozdov**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 99. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo predlog Stališč do pripomb javnosti podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora LV20 Ptuj – Nova vas južno od meniških gozdov.

|  |  |  |
| --- | --- | --- |
|  |  | Miran SENČAR,  župan Mestne občine Ptuj |

Priloge:

- stališča do pripomb javnosti z obrazložitvijo

- grafični prikaz predlaganih ureditev (razgrnjeno gradivo)

PREDLOG

januar 2017

Na podlagi 60. člena Zakona o prostorskem načrtovanju (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 43/11 - ZKZ-C, 57/12, 57/12 - ZUPUDPP-A, 109/12, 35/13 - skl. US, 76/14 - odl. US in 14/15 - ZUUJFO) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_\_\_\_ seji, dne \_\_\_\_\_\_\_\_\_, sprejel

**S T A L I Š Č A**

**do pripomb javnosti podanih v času javne razgrnitve**

**dopolnjenega osnutka Odloka o občinskem podrobnem prostorskem načrtu**

**za enoto urejanja prostora LV 20 Ptuj – Nova vas južno od meniških gozdov**

1. **Pripombe podane v času javne razgrnitve in vpisane v knjigo pripomb:**
   1. **Pripomba z dne 28. 11. 2016:**

Ga. Marinka Rozinger, stanujoča na Ulici Jožefe Lackove 45, Ptuj, želi, da se vrisana cesta odmakne od hiše, v odmiku min. 4,0 m, enako kot je pri sosedu parc. št. 310/7 in 310/6, obe k.o. 389-Nova vas pri Ptuju.

**Stališče do pripombe: Pripomba se delno upošteva.**

Objekt g. Purga, ki stoji na parcelah št. 310/7 in 310/6, obe k.o. 389-Nova vas pri Ptuju je od roba ceste umaknjen 4,00 – 3,30 m, parcelna meja opisanih parcel je od roba ceste umaknjena 2,0 m. Objekt, ki je v lasti ge. Rozinger, je od roba ceste umaknjen 2,30 m, s spremenjenim uvozno – izvoznim priključkom, se bo odmik povečal; parcelna meja, ki je v lasti ge. Rozinger je od roba ceste umaknjena 2,0 m, kar je enako kot parcele g. Purga.

Zaradi uvozno izvoznega priključka na Ulico Jožefe Lackove, se cesta nekoliko umakne od parcelne meje ge. Rozinger, izvede se cesta brez pločnika, v širini 5,50 m.

**2. Pripomba v imenu Urbanistične komisije Mestne občine Ptuj, z dne 1. 12. 2016:**

Na svoji 4. Seji je komisija obravnavala OPPN za EUP LV20 Ptuj – južno od meniških gozdov in je sprejela sklepa 4/5 in 4/6. Oba sklepa je potrebno upoštevati pri pripravi predloga OPPN in pri pripravi stališč do pripomb:

4/5 – Komisija podpira predlog ukinitve pločnika in uvedbo »območja umirjenega prometa« v duhu izboljšanja prometne varnosti in znižanja hitrosti v stanovanjskem naselju.

**Stališče do pripombe: Pripomba se upošteva.**

4/6 – V območju treh največjih parcel se predvidijo sodobno oblikovani objekti z ravnimi strehami, ostali objekti pa imajo dvokapne strehe – v skladu s tipologijo sosednjega območja. Predvidena etažnost vseh objektov naj bo enotna – (K)+P+1(M). Obračališče na koncu ulice naj se poveča v skladu s tehničnimi predpisi. Priključek na Ulico Jožefe Lackove se naj preveri iz prometno tehničnega stališča.

**Stališče do pripombe: Pripomba se upošteva.**

1. **Pripombe prispele po pošti (na naslov Skupne občinske uprave** **občin v Spodnjem Podravju):**

Pripomb poslanih po pošti ni bilo.

Številka: 3505-6/2013

Datum:

**Obrazložitev:**

V času od 2. 11. 2016 do 2. 12. 2016 je potekala javna razgrnitev dopolnjenega osnutka Odloka o občinskem podrobnem prostorskem načrtu za enoto urejanja prostora LV20 Ptuj – Nova vas južno od meniških gozdov. V času javne razgrnitve je bila dne 16. 11. 2016 izvedena javna obravnava razgrnjenega gradiva.

Skladno z določili 50. člena Zakona o prostorskem načrtovanju ima javnost v okviru javne razgrnitve pravico dajati pripombe in predloge, občina pa preuči pripombe in predloge javnosti in do njih zavzame stališče.

V času javne razgrnitve so bile podane pripombe in predlogi k dopolnjenemu osnutku Odloka o občinskem podrobnem prostorskem načrtu. Na podlagi proučitve podanih pripomb in predlogov so pripravljena stališča do pripomb javnosti in posredovana v obravnavo mestnemu svetu.

Povzetki posameznih pripomb oziroma predlogov in vsebina stališč k posameznim pripombam oziroma predlogom so razvidni iz gradiva mestnemu svetu.

Mestnemu svetu Mestne občine Ptuj predlagam, da predlagana stališča do pripomb javnosti, podanih v času javne razgrnitve dopolnjenega osnutka Odloka o občinskem podrobnem prostorskem načrtu za enoto urejanja prostora LV20 Ptuj – Nova vas južno od Meniških gozdov po obravnavi sprejme.

Pripravila:

Snežana Sešel

|  |  |  |
| --- | --- | --- |
|  |  | Miran SENČAR,  župan Mestne občine Ptuj |